পরিকল্পনা মন্ত্রণালয়ের বাস্তবায়ন, পরিবীক্ষণ ও মূল্যায়ন বিভাগের (আইএমইডি) প্রতিবেদন থেকে জানা যায়, চলতি অর্থবছরের বার্ষিক উন্নয়ন কর্মসূচি (এডিপি) বাস্তবায়ন প্রায় শূন্যের কোঠায়। অর্থবছরের প্রথম সাত মাসে মোট ১ হাজার ২৮৭টি প্রকল্পের মধ্যে ৪৬৬টি প্রকল্পের ১০ শতাংশের কম বাস্তবায়ন হয়েছে। একই সময়ে ৩৫৪টি প্রকল্পের বাস্তবায়নের অগ্রগতি শূন্য। অর্থাৎ ৩৫৪টি প্রকল্পে ৭ মাসে কোনো টাকাই খরচ হয়নি।